
ФИНАНСИЈСКИ ПЛАН
ЗА 2014. ГОДИНУ
Б е о г р а д, 31. децембар 2013. године
На основу члана 30. Закона о државној управи („Службени гласник РС“, бр. 79/05, 101/07 и 95/2010) и члана 51. Закона о буџетском систему („Службени гласник РС“, бр. 54/2009, 73/2010, 101/2010, 101/2011 и 93/2012), Директор Дирекције за мере и драгоцене метале доноси 
ФИНАНСИЈСКИ ПЛАН 

ДИРЕКЦИЈЕ ЗА МЕРЕ И ДРАГОЦЕНЕ МЕТАЛЕ

 ЗА 2014. ГОДИНУ

I УВОДНИ ДЕО
Финансијски план представља преглед планираних прихода и примања директног корисника буџетских средстава према извору финансирања и преглед планираних расхода и издатака.
Члан 1.
У оквиру средстава обезбеђених Законом о буџету Републике Србије за 2014. годину ("Службени гласник РС", број 110 од 13. децембра 2013. године), раздео 20.1, функција 130, ДИРЕКЦИЈА ЗА МЕРЕ И ДРАГОЦЕНЕ МЕТАЛЕ, у укупном износу од 266.480.000 динара, овим финансијским планом врши се распоред расхода по ближим наменама. 
II РАСПОРЕД РАСХОДА ПО БЛИЖИМ НАМЕНАМА
Члан 2.
Одобрена средства у укупном износу од 266.480.000 динара распоређују се по следећим економским класификацијама, и то:

	Ек. клас.
	Намена
	Износ 
(у  динарима)

	
	
	ИФ – 01 

Приходи из буџета

	411000
	Плате и додаци запослених
	116.707.000

	412000
	Социјални доприноси на терет послодавца
	20.892.000

	413000
	Накнаде у натури
	600.000

	414000
	Социјална давања запосленима
	600.000

	415000
	Накнаде за запослене
	4.500.000

	416000
	Награде запосленима и остали посебни расходи
	1.000

	421000
	Стални трошкови
	11.100.000

	422000
	Трошкови путовања
	15.000.000

	423000
	Услуге по уговору
	12.300.000

	424000
	Специјализоване услуге
	9.400.000

	425000
	Текуће поправке и одржавање опреме
	8.000.000

	426000
	Материјал
	8.500.000

	462000
	Донације и дотације међународним организацијама
	11.000.000

	482000
	Порези, обавезне таксе и казне
	520.000

	483000
	Новчане казне и пенали по решењу судова
	1.000

	511000
	Зграде и грађевински објекти
	4.500.000

	512000
	Машине и опрема
	40.859.000

	515000
	Нематеријална имовина
	2.000.000

	УКУПНО:
	266.480.000


Средствима наведеним у претходном ставу нису обухваћени трошкови закупа пословног простора који је власништво Републике Србије, а који Дирекција користи без накнаде. 
Сагласно Закључку Владе РС 05 Број: 401-1154/2009-1, од 26. фебруара 2009. године, који се односи на начин плаћања контрибуција међународним  организацијама, средства за плаћање контрибуција  европским, међународним и међувладиним организацијама у којима је Дирекција члан исказана су и образложена у Плану извршења буџета за 2014. годину. 

У складу са обавезом органа државне управе да приходе и расходе усклади са висином и наменом средстава утврђених Законом о буџету Републике Србије, средства планирана овим планом усклађена су са висином и наменом средстава утврђеном Законом о буџету Републике Србије за 2014. годину, на начин и у року утврђеним Законом о буџетском систему. 
Сагласно одредбама Закона о буџетском систему, Дирекција ће преузимати само оне обавезе за које буду обезбеђена средства Законом о буџету за 2014. годину и то највише до висине одобрених, односно обезбеђених средстава за ту намену. 


Д И Р Е К Т О Р
        мр Вида Живковић

О Б Р А З Л О Ж Е Њ Е
ЗАХТЕВА ЗА ТЕКУЋЕ ИЗДАТКЕ И ОСНОВНА СРЕДСТВА

Захтев за финансирање текућих издатака и основних средстава Дирекције заснива се на подацима о организационој структури, броју државних службеника и намештеника и активности које Дирекција може да финансира, а које се односе на редовне административне активности и редовно функционисање.
1. Профил директног корисника буџетских средстава


Законом о министарствима ("Службени гласник РС", бр. 76/13 од 29.08.2013. године) Дирекција за мере и драгоцене метале (у даљем тексту: Дирекција) врши своју делатност као орган управе у саставу Министарства привреде, ради обављања стручних послова и послова државне управе који се односе на: контролу мера и драгоцених метала, законске мерне јединице, еталоне, мерила, као и других послова који су одређени законом којим се уређује метрологија и другим законима. 

Подаци о буџетском кориснику:

· Пуно званично име и адреса буџетског корисника

Република Србија

Министарство привреде

Дирекција за мере и драгоцене метале

Београд, Мике Аласа 14

· Шифра директног буџетског корисника: 10811 – Дирекција за мере и драгоцене метале
· Шифра функције: 130 
· Матични број: 17862154
· Шифра делатности: 8413
· Порески идентификациони број: 107679582
Дирекција непосредно извршава функције у области метрологије и контроле предмета од драгоцених метала које су утврђене законима:
· Закон о метрологији ((Службени гласник РС'', број 30/2010), 

· Закон о контроли предмета од драгоцених метала ((Службени гласник РС'', број. 36/2011), и 

· Закон о рачунању времена ("Сл. лист СЦГ", бр. 20/2006)

Опис и надлежност директног буџетског корисника

На основу наведених закона Дирекција обавља следеће послове:


1. стара се о систему законских мерних јединица у Републици Србији;


2. развија, остварује, проглашава, чува, одржава, усавршава еталоне Републике Србије;


3. обезбеђује метролошку следивост;


4. обавља послове метролошке експертизе;


5. спроводи испитивање претходно упакованих производа, ради провере испуњености метролошких захтева;

6. представља Републику Србију у међународним и регионалним метролошким организацијама и успоставља сарадњу у области метрологије; 


7. врши метролошки надзор;

8. оцењивања усаглашености мерила;


9. одлучује о управним поступцима из области метрологије;


10. учествује у припреми прописа из области метрологије;


11. води регистар мерила која подлежу законској контроли;


12. обезбеђује метролошке информације и издаје службено гласило;


13. дистрибуција времена;


14. припрема метролошке прописе усклађене са директивама Европске уније и  препорукама Међународне организације за законску метрологију;


15. врши испитивање и жигосање предмета од драгоцених метала;


16. вештачи порекло и финоћу предмета од драгоцених метала;


17. врши надзор над исправношћу и жигосањем предмета од драгоцених метала у промету;


18. доноси решења о знаку произвођача;


19. утврђује техничке и функционалне карактеристике фискалних уређаја;


20. сарађује са одговарајућим инспекцијским органима.
2. Полазна основа за израду плана

Полазну основу за израду Плана извршења буџета чине: 1) планиране и програмиране активности које проистичу из закона и других прописа које ће Дирекција спроводити у периоду обухваћеним планом, као и потребни ресурси (кадровски, материјални, финансијски и др.) неопходни за ефикасну и ефективну реализацију тих активности; 2) предложени обим буџетских средстава утврђен у складу са Владином буџетском и фискалном политиком.
3. Образложење прихода према изворима

Сагласно одредбама чл. 6. Закона о државној управи  ("Службени гласник РС", бр. 79/05 и 101/07) средства за рад органа државне управе обезбеђују се у буџету Републике Србије. У складу с тим, Законом о буџету Републике Србије утврђена су средства за финансирање рада Дирекције. 

4. Образложење планираних расхода за 2014. годину


За финансирање послова који проистичу из закона и других прописа које ће Дирекција спроводити у 2014. години, обезбеђују се средства у износу од  266.480.000 динара. 
            5. Планирани расходи за Пројекат "EMPIR"
Пројекат "EMPIR" је Европски метролошки програм за иновације и истраживања. Вредност пројекта је 1.400.000 ЕУР-а, планирано трајање пројекта је седам година. Пројекат се финансира средствима Европске комисије (700.000 Еура) и средствима Републике Србије - Дирекција за мере и драгоцене метале (700.000 Еура). Дирекција је у обавези да обезбеди динарску противвредност за 100.000 ЕУР-а на годишњем нивоу наредних седам година. Циљ пројекта је укључивање Дирекције за мере и драгоцене метале у Европске метролошке програме развоја и иновације у области метрологије, обезбеђење оптималног развоја уз коришћење интелектуалних капацитета са циљем развијања нових вештина и иновација базираних на истраживањима и развоју.  
Очекивани резултати су: укључивање у Европске метролошке програме развоја и иновације; изградња капацитета Дирекције за мере и драгоцене метале као Националног метролошког института Србије кроз добро обучене и креативне метрологе и истраживаче са стеченим вештинама за рад са најсавременијим техникама и технологијама. Иновације у привреди које се  базирају на развоју мерила и мерењима која су подршка развоју и подизању конкурентности, а нарочито за области као што су индустрија, енергетика, здравство, безбедност хране, заштита животне средине и климатске промене, развој и примена стандарда и сл. Средства планирана у оквиру Закона о буџету Републике Србије за 2014. годину у укупном износу од 11.600.000 на следећим економским класификацијама:
- 421000  Стални трошкови





600.000 динара
- 422000  Трошкови службених путовања


         2.000.000 динара

- 423000  Услуге по уговору




         1.300.000 динара
- 424000  Специјалиѕоване услуге



         1.400.000 динара

- 426000  Материјал





         1.300.000 динара

- 512000  Машине и опрема  




         5.000.000 динара
                                                   


         УКУПНО:  11.600.000 динар
ТЕКУЋИ ИЗДАЦИ И ОСНОВНА СРЕДСТВА
411000  ПЛАТЕ, ДОДАЦИ И НАКНАДЕ ЗАПОСЛЕНИХ (ЗАРАДЕ)


  116.707.000                                                               
Средства предвиђена на овој економској класификацији користиће се за исплату зарада за број запослених за које су обезбеђена средства за плате у буџету за 2014. годину. 

Обим потребних средстава за плате запослених у Дирекцији за 2014. годину утврђен је Законом о буџету Републике Србије за 2014. годину,  за државне службенике и намештенике, почев од плате за децембар 2013. године, плате за април 2014. године, што представља увећање од 0,5%, а од плате за октобар 2014. године вршиће се усклађивање са стопом раста потрошачких цена у претходних шест месеци.
Део средстава намењен је за плаћање накнаде сарадницима ангажованим по основу уговора о привременим и повременим пословима. 
Такође, на овој економској класификацији планирана су и средства за исплату плата постављених лица на која се односи Закон о платама државних службеника и намештеника. 
412000 СОЦИЈАЛНИ ДОПРИНОСИ НА ТЕРЕТ ПОСЛОДАВЦА

             20.892.000 
Средства предвиђена на овој економској класификацији користиће се за исплату социјалних доприноса на терет послодавца.
413000  НАКНАДЕ У НАТУРИ






  
  








600.000 
Средства из буџета предвиђена на овој економској класификацији користиће се за новогодишње поклоне деци запослених.
414000 Социјална давања запосленима
                       
           

           
600.000 
Обим средстава предвиђен на овој економској класификацији утврђен је на основу сагледавања структуре запослених у Дирекцији и искустава из претходних година, а у складу са прописима којима се уређују права на исплате за намене за које су средства предвиђена.
415000 НАКНАДЕ ТРОШКОВА ЗА ЗАПОСЛЕНЕ                        
                 4.500.000 
Средства предвиђена на овој економској класификацији користиће се за исплату накнада за превоз запослених у јавном саобраћају на посао и са посла. Средства су планирана на основу постојећег броја запослених и висине цене карте у јавном превозу који радници користе за долазак и повратак са посла. 

416000 НАГРАДЕ ЗАПОСЛЕНИМА И ОСТАЛИ ПОСЕБНИ РАСХОДИ   1.000


Средства предвиђена на овој економској класификацији користиће се за јубиларне, божићне и годишње награде, као и за исплату додатка за остварене резултате рада.

421000  СТАЛНИ ТРОШКОВИ                              
                                      11.100.000

421100 Трошкови платног промета и банкарских услуга 
421200  Енергетске услуге 

421300 Комуналне услуге

421400 Услуге комуникација
421500  Трошкови осигурања


421600 Закуп имовине и опреме
421900 Остали трошкови


Средства планирана за "EMPIR" пројекат (услуге комуникације) у 2014. године износе 600.000 динара.
422000 ТРОШКОВИ ПУТОВАЊА                                                        
  15.000.000
          422100- Трошкови службених путовања у земљи
                          10.000.000 

           Средства ће се користити за покриће трошкова дневница, превоза и хотелског смештаја у току службених путовања у земљи постављених лица и запослених , која су неопходна у извршавању послова и задатака из надлежности Дирекције. 

Средства планирана за "EMPIR" пројекат у 2014. године износе 1.000.000 динара.                
422200 Трошкови службених путовања у иностранство                       5.000.000

Дирекција сарађује са Међувладином организацијом за Метарску конвенцију - Међународним бироом за тегове и мере (BIPM), Међународном организацијом за законску метрологију (OIML), Европским удружењем националних метролошких института (EURAMET), Европском сарадњом у законској метрологији (WELMEC), Међународним удружењем служби за анализу драгоцених метала (IAAO) и Европским удружењем за аналитичку хемију (EURACHEM).

Средства планирана за "EMPIR" пројекат у 2014. године износе 1.000.000 динара.
423000 УСЛУГЕ ПО УГОВОРУ                                                                           12.300.000 
 На овој економској класификацији планирана су средства за: покриће трошкова превођења, услуге агенција и сл., ради израде материјала и докумената из делокруга рада Дирекције; покриће трошкова котизација за семинаре, стручна саветовања из области метрологије, економије и правних наука, стручне састанке из области метрологије, симпозијуме, услуге образовања кадрова, школовање на високошколским установама, као и за издатке за стручне испите; за штампање: званичних извештаја које припрема Дирекција (годишњи извештај, информатор о раду Дирекције, службено гласило Дирекције "Гласник"  и сл.); штампање прописаних радних  образаца, тарифа, записника и дневника за мерила, табела за предмете од драгоцених  метала, штампање појединачних и зборника метролошких прописа и других значајних метролошких упутстава, информација и сл. који се публикују ради информисања корисника који имају обавезу по члану 4. Закона о метрологији да прате и буду обавештени о свим променама које се дешавају у оквиру метрологије; покриће трошкова ревизије, коришћења правних услуга, трошкове вештачења, коришћење експертских услуга, као и стручних услуга по основу уговора о ауторском делу и сл., и за послове из надлежности Дирекције; консултантске услуге за интегрисане системе менаџмента  и сертификацију пословног система  Дирекције, као и за плаћање накнада проверивачима из других националних метролошких институција; покриће трошкова угоститељских услуга приликом одржавање састанака и послужење странака које примају директор и помоћници директора Дирекције, као и за послужење приликом организовања стручних састанака са подручним организационим јединицама, посета еминентних стручњака из суседних република, чланова комисија за поједине области метрологије, посета експерата у оквиру реализације донације за лабораторијску опрему из Програма ЕАР  и др.


Обим средстава предвиђен на овој економској класификацији утврђен је на основу сагледавања потреба Дирекције и искустава из претходних година. 

423100 Административне услуге
423200 Компјутерске услуге

423300 Услуге образовања и усавршавања запослених        
423400 Услуге информисања
423500 Стручне услуге
423700 Репрезентација
423900 Остале опште услуге
Средства планирана за "EMPIR" пројекат у 2014. године износе 1.300.000 динара.                

424000 СПЕЦИЈАЛИЗОВАНЕ УСЛУГЕ                                            
                9.400.000

На овој економској класификацији обезбеђена средства намењена су за: плаћање накнада за поређење и еталонирање еталона Републике Србије у иностраним националним институтима: усавршавање и образовање запослених у складу са Планом стручног усавршавања и образовања за 2014. годину.
424200 Услуге образовања


424600 Услуге очувања животне средине



424900 Остале специјализоване услуге


Средства планирана за "EMPIR" пројекат у 2014. године износе 1.400.000 динара.
425000 ТЕКУЋЕ ПОПРАВКЕ И ОДРЖАВАЊЕ                                              8.000.000 
425100 Текуће поправке и одржавање зграда и објеката    

425200 Текуће поправке и одржавање опреме


426000 МАТЕРИЈАЛ                                                                                                8.500.000  

426100 Административни материјал



                
                                                               
           426300 Материјали за образовање и усавршавање запослених 
           426400 Материјал за саобраћај



           426700 Медицински и лабораторијски материјали
 

           426800 Материјал за одржавање хигијене


 
           426900 Материјал за посебне намене
 

Средства планирана за "EMPIR" пројекат у 2014. године износе 1.300.000 динара.
462000 ДОТАЦИЈЕ МЕЂУНАРОДНИМ ОРГАНИЗАЦИЈАМА                   11.000.000 

462100 Текуће дотације међународним организацијама

Србија је потписивањем две међународне конвенције на нивоу влада (од стране Кнежевине Србије и ФНР Југославије), члан две међувладине организације у области метрологије:


- Међувладине организације Метарске конвенције и

- Међународне организације за законску метрологију,

Као и три регионалне међународне организације у области метрологије и драгоцених метала:


- Европског удружења националних метролошких института (EURAMET),

- Европске сарадње у законској метрологији (WELMEC) и
- Међународног удружења служби за анализу (IAAO).

482000 ПОРЕЗИ, ОБАВЕЗНЕ ТАКСЕ И КАЗНЕ НАМЕТНУТЕ 

 ОД ЈЕДНОГ НИВОА ВЛАСТИ ДРУГОМ                                                 520.000 
         482100 Регистрација возила
                     482300 Новчане казне
483000 НОВЧАНЕ КАЗНЕ И ПЕНАЛИ ПО РЕШЕЊУ СУДОВА                        1.000 
511000 ЗГРАДЕ И ГРАЂЕВИНСКИ ОБЈЕКТИ
                                        4.500.000 
  511300 Капитално одржавање зграда и објеката  
  511400 Пројектно планирање               
512000 – МАШИНЕ И ОПРЕМА                   
                                                  40.859.000 

512200 Административна опрема      
512500 Лабораторијска опрема   
Средства планирана за "EMPIR" пројекат у 2014. године износе 5.000.000 динара.                                                          

515000 НЕМАТЕРИЈАЛНА ИМОВИНА                                                              2.000.000 
515100 Нематеријална имовина




Лиценце




Годишњи штапни жигови и жигови за клешта  


                                                                                                 Д И Р Е К Т О Р
                                                                                              мр Вида Живковић

РЕПУБЛИКА СРБИЈА


МИНИСТАРСТВО ПРИВРЕДЕ


ДИРЕКЦИЈА ЗА МЕРЕ И ДРАГОЦЕНЕ МЕТАЛЕ


11000 Београд, Мике Аласа 14, ПП: 34, ПАК: 105 305


телефон: (011) 32-82-736, телефакс: (011) 21-81-668


Број: 393-5/1-01-67/1

